techiaith/cofnodycynulliad_en-cy huggingface dataset:
English: I am absolutely confident in the profession to be able to develop the new curriculum in conjunction with the Welsh Government for teaching and learning in 2021. The Member, Presiding Officer, is absolutely right to say that this needs to be resourced. Therefore, there are resources in my education budget to ensure that those schools that are participating in this pioneering work are not disadvantaged and have the facilities and resources that they need, for instance, to backfill when teachers or headteachers are engaging in this activity. What we do know is that, whilst it presents challenges, there is also fantastic opportunity for school-to-school learning when schools participate in this work. The professionals that I have met - and I have addressed in the last few weeks over half the headteachers in Welsh schools - what they tell me is that being part of this process has led to benefits for their individual school because they have learned from others and they are taking those lessons back. So, as we move towards our curriculum, we are using that opportunity to improve on our self-improving schools system, which they very much welcome. But, it has to be resourced, and I am confident that the resources are there for them.
Welsh: Rwy'n gwbl hyderus y gall y proffesiwn ddatblygu'r cwricwlwm newydd ar y cyd â Llywodraeth Cymru ar gyfer addysgu a dysgu yn 2021. Mae'r Aelod, Lywydd, yn gwbl gywir i ddweud bod angen adnoddau ar gyfer hyn. Felly, mae adnoddau yn fy nghyllideb addysg i sicrhau nad yw'r ysgolion hynny sy'n cymryd rhan yn y gwaith arloesol hwn o dan anfantais a bod y cyfleusterau a'r adnoddau angenrheidiol ganddynt, er enghraifft, i ôl-lenwi pan fo athrawon neu benaethiaid yn cymryd rhan yn y gweithgarwch hwn. Er bod hyn yn creu heriau, gwyddom ei fod hefyd yn rhoi cyfle gwych i ddysgu rhwng ysgolion pan fyddant yn ymwneud â'r gwaith hwn. Mae'r gweithwyr proffesiynol rwyf wedi eu cyfarfod - a thros yr wythnosau diwethaf rwyf wedi siarad â thros hanner penaethiaid ysgolion Cymru - yn dweud wrthyf fod bod yn rhan o'r broses hon wedi arwain at fanteision i'w hysgolion gan eu bod wedi dysgu gan eraill ac wedi mynd â'r gwersi hynny yn ôl gyda hwy. Felly, wrth i ni agosáu tuag at ein cwricwlwm, rydym yn defnyddio'r cyfle hwnnw i wella ein system hunanwella i ysgolion, ac maent yn croesawu hynny'n fawr iawn. Ond mae'n rhaid cael yr adnoddau cywir, ac rwy'n hyderus fod yr adnoddau yno ar eu cyfer.
English: It is going to be quite a challenge, of course, to ensure that the teachers we have today are actually prepared to deliver this new curriculum and that they are ready for that. Being part of a pioneer school is going to help many to be part of that process in a more natural way than would happen outwith those pioneer schools. But it is also important that the new teachers that come into the reformed education system are prepared for that system. Given that some schools will, perhaps, be introducing this new curriculum in 2018, how confident are you that the arrangements are in place to ensure that new teachers going through the teacher training process at present are prepared for the new curriculum?
Welsh: Mae hi'n mynd i fod yn dipyn o her hefyd, wrth gwrs, i sicrhau bod yr athrawon sydd gennym heddiw wedi'u harfogi ar gyfer delifro'r cwricwlwm newydd yma. Rwy'n gwybod bod bod yn rhan o ysgol arloesi, efallai, yn mynd i fod yn help i nifer i ddod drwy'r broses yna mewn modd mwy naturiol na fyddai'n digwydd mewn sefyllfa y tu hwnt i'r ysgolion arloesi. Ond, mae hefyd yn bwysig, wrth gwrs, bod yr athrawon newydd a fydd yn dod i mewn i'r gyfundrefn wedi'i diwygio yn barod ar gyfer y drefn honno. O feddwl y bydd rhai ysgolion, o bosib, yn cyflwyno'r cwricwlwm newydd yma yn 2018, pa mor hyderus ŷch chi bod y trefniadau yn eu lle i sicrhau bod athrawon newydd sydd yn dod drwy brosesau hyfforddi athrawon ar hyn o bryd yn mynd i fod yn barod ar gyfer y cwricwlwm newydd?
English: You will know, Llyr, that a school cannot be better than the teachers that are within it. Therefore, equipping our teachers - both those who are new to the profession and those teachers who are already in the profession - with the skills that they need to deliver the new curriculum is absolutely crucial. That's why, you know, we are embarked on a radical reform of our initial teacher education programme. We are out to consultation as we speak on the new criteria for the new ITE courses. But I expect change now. I don't expect higher education institutes to sit back and wait for those new courses. That's why I am greatly encouraged by the conversations that I have had at the University of South Wales, Trinity Saint David, Aberystwyth and Cardiff Met about the changes that they are making now with local schools in their area to improve the offer for our initial teacher training. We need to get it right for them. Otherwise, the curriculum redesign will be for naught.
Welsh: Fe fyddwch yn gwybod, Llyr, nad oes modd i ysgol fod yn well na'r athrawon sydd ynddi. Felly, mae arfogi ein hathrawon - y rhai sy'n newydd i'r proffesiwn a'r athrawon sydd eisoes yn y proffesiwn - gyda'r sgiliau sydd eu hangen arnynt i gyflwyno'r cwricwlwm newydd yn gwbl hanfodol. Dyna pam, wyddoch chi, rydym wedi dechrau'r gwaith helaeth o ddiwygio ein rhaglen addysg gychwynnol i athrawon. Rydym yn cynnal ymgynghoriad ar hyn o bryd ar y meini prawf newydd ar gyfer y cyrsiau addysg gychwynnol i athrawon newydd. Ond rwy'n disgwyl newid yn awr. Nid wyf yn disgwyl i sefydliadau addysg uwch eistedd yn ôl ac aros am y cyrsiau newydd hynny. Dyna pam fy mod wedi cael fy nghalonogi gan y sgyrsiau a gefais ym Mhrifysgol De Cymru, Prifysgol y Drindod Dewi Sant, Prifysgol Aberystwyth a Phrifysgol Metropolitan Caerdydd ynglŷn â'r newidiadau y maent yn eu gwneud yn awr gydag ysgolion lleol yn eu hardaloedd er mwyn gwella'r cynnig ar gyfer ein hyfforddiant cychwynnol i athrawon. Mae angen i ni sicrhau bod hynny'n iawn ar eu cyfer. Fel arall, bydd y broses o ailgynllunio'r cwricwlwm yn ddiwerth.
English: Cabinet Secretary, the Cymdeithas Ysgolion dros Addysg Gymraeg has warned that there may not be GCSE textbooks available for students and for staff by the time that they need to be developed in order that they can take advantage of preparing their pupils properly for the new GCSEs and A-levels that are going to be introduced from next year. What do you say to that?
Welsh: Ysgrifennydd y Cabinet, mae Cymdeithas Ysgolion dros Addysg Gymraeg wedi rhybuddio efallai na fydd digon o werslyfrau TGAU ar gael i fyfyrwyr ac i staff erbyn yr adeg pan fydd angen iddynt gael eu datblygu er mwyn iddynt allu manteisio ar baratoi eu disgyblion yn briodol ar gyfer y TGAU a'r Safon Uwch newydd a fydd yn cael eu cyflwyno o'r flwyddyn nesaf. Beth yw eich ymateb i hynny?
English: Thank you, Darren. As I said to Angela earlier, equity in the education system in Wales is crucial to me. While I acknowledge that the WJEC publishes specs and sample papers in a bilingual area, there is a concern about the availability of Welsh textbooks. I do not expect children who do their exams through the medium of Welsh to be disadvantaged in any way, and I am not satisfied that the current situation does not provide a disadvantage for those children. Myself and the Minister for Lifelong Learning and Welsh Language have met to discuss this, as I have with my officials. It is my intention to set up a summit with all of those involved to look at ways in which we can address this concern, to see what we can do in Wales itself, with our universities and schools, our teaching profession, and the Welsh publishing sector to be able to address this failure in the market. It is clear to me that we cannot expect English publishers to put us at the top of the list. If they will not do so, we will need to do something different. If you would like to come along to the summit, Darren, you would be more than welcome.
Welsh: Diolch, Darren. Fel y dywedais wrth Angela yn gynharach, mae tegwch yn y system addysg yng Nghymru yn hanfodol i mi. Er fy mod yn cydnabod bod CBAC yn cyhoeddi manylebau a phapurau enghreifftiol mewn maes dwyieithog, mae pryder ynglŷn ag argaeledd gwerslyfrau Cymraeg. Nid wyf yn disgwyl i blant sy'n gwneud eu harholiadau drwy gyfrwng y Gymraeg fod o dan anfantais mewn unrhyw ffordd, ac nid wyf wedi fy modloni nad yw'r sefyllfa bresennol yn peri anfantais i'r plant hynny. Mae Gweinidog y Gymraeg a Dysgu Gydol Oes a minnau wedi cyfarfod i drafod hyn, fel y gwneuthum innau gyda fy swyddogion. Fy mwriad yw sefydlu uwchgynhadledd rhwng pawb sy'n gysylltiedig â hyn er mwyn edrych ar ffyrdd y gallwn fynd i'r afael â'r pryder hwn, i weld beth y gallwn ei wneud yng Nghymru, gyda'n prifysgolion a'n hysgolion, ein proffesiwn addysgu, a sector cyhoeddi Cymru i fynd i'r afael â'r methiant hwn yn y farchnad. Mae'n amlwg i mi na allwn ddisgwyl i gyhoeddwyr Saesneg ein rhoi ar frig y rhestr. Os na wnânt hynny, bydd angen i ni wneud rhywbeth gwahanol. Os hoffech ddod i'r uwchgynhadledd, Darren, byddai croeso i chi wneud hynny.
English: I would be very happy to attend, Cabinet Secretary. I am grateful that you have taken such action to set one up. Of course, it is not just the publishers' fault here. We have Qualifications Wales, which is yet to approve the details of the qualifications that those young people are going to have to sit. I am pleased to hear you refer to the fact that HE providers and further education providers will also be present at the summit. One of the great things that we have seen in Wales in recent years is the success of Coleg Cymraeg Cenedlaethol in terms of ensuring that HE providers are able to offer courses through the medium of Welsh for young people to study in. What consideration have you given to extending their remit into further education so that FE providers can also benefit from the expertise that the coleg Cymraeg has?
Welsh: Byddwn yn fwy na pharod i fynychu, Ysgrifennydd y Cabinet. Rwy'n ddiolchgar eich bod wedi cymryd camau o'r fath i sefydlu uwchgynhadledd. Wrth gwrs, nid bai'r cyhoeddwyr yn unig yw hyn. Mae Cymwysterau Cymru eto i gymeradwyo manylion ynglŷn â'r cymwysterau y bydd yn rhaid i'r bobl ifanc hynny eu sefyll. Rwy'n falch eich bod wedi cyfeirio at y ffaith y bydd darparwyr addysg uwch a darparwyr addysg bellach hefyd yn bresennol yn yr uwchgynhadledd. Un peth gwych a welsom yng Nghymru yn y blynyddoedd diwethaf yw llwyddiant y Coleg Cymraeg Cenedlaethol o ran sicrhau bod darparwyr addysg uwch yn gallu cynnig cyrsiau i bobl ifanc eu hastudio drwy gyfrwng y Gymraeg. Pa ystyriaeth rydych wedi'i rhoi i ymestyn eu cylch gwaith i addysg bellach fel y gall darparwyr addysg bellach hefyd elwa o'r arbenigedd sydd gan y Coleg Cymraeg?
English: Thank you for that, Darren. As you will be aware, I recently established a task and finish group to look at the future arrangements for the coleg. They have done tremendous work in expanding the opportunities for students to study through the medium of Welsh at a higher level. I believe that there is capacity, potentially, to do that at an FE level, and I don't want to prejudge the work of the task and finish group under the chairmanship of Delyth Evans, but I believe there is an opportunity to better enhance the opportunities for students to study through the medium of Welsh not only at HE, but at FE level.
Welsh: Diolch am hynny, Darren. Fel y gwyddoch, yn ddiweddar, sefydlais grŵp gorchwyl a gorffen i edrych ar y trefniadau ar gyfer y coleg yn y dyfodol. Maent wedi gwneud gwaith anhygoel yn ehangu'r cyfleoedd i fyfyrwyr astudio drwy gyfrwng y Gymraeg ar lefel uwch. Credaf fod lle i wneud hynny, o bosibl, ar lefel addysg bellach, ac nid wyf am ragfarnu gwaith y grŵp gorchwyl a gorffen o dan gadeiryddiaeth Delyth Evans, ond credaf fod cyfle i wella'r cyfleoedd i fyfyrwyr astudio drwy gyfrwng y Gymraeg, nid yn unig ar lefel addysg uwch, ond ar lefel addysg bellach.
English: Of course, we're only going to be able to achieve these ambitious plans for the future if we've got a workforce that is fit to deliver these courses through the medium of Welsh. What consideration have you given to the warnings that you have been receiving from different organisations in the education field who have been saying that we do not have sufficient numbers of teachers who are proficient in the Welsh language to be able to deliver these ambitious plans, and what action are you taking in order to address that shortage of teachers in the Welsh language?
Welsh: Wrth gwrs, ni fyddwn ond yn gallu cyflawni'r cynlluniau uchelgeisiol hyn ar gyfer y dyfodol os oes gennym weithlu sy'n addas i ddarparu'r cyrsiau hyn drwy gyfrwng y Gymraeg. Pa ystyriaeth rydych wedi'i rhoi i'r rhybuddion a gawsoch gan wahanol sefydliadau ym maes addysg sydd wedi bod yn dweud nad oes gennym ddigon o athrawon sy'n rhugl yn y Gymraeg i allu cyflawni'r cynlluniau uchelgeisiol hyn, a pha gamau rydych yn eu cymryd i fynd i'r afael â'r prinder hwnnw o athrawon yn y Gymraeg?
English: You're absolutely right, Darren. We need to make sure, if we're to achieve our ambitions for Welsh-medium education, and indeed for enhancing the learning of the Welsh language in English-medium schools - unless we have the workforce readily available to do it. You will be aware that, as I've said to Llyr Gruffydd, we are reforming our initial teacher training education offer. There are incentives for those with Welsh language skills to come into the teaching profession, and we provide resources to allow teachers who are already in the profession and who want to develop their Welsh skills to go on sabbaticals to allow them to do just that. The feedback I've had from that scheme is very positive indeed, and we need to do more to encourage teachers to take part in that sabbatical so that we can increase the availability of Welsh language skills within that teaching profession, and give them the confidence to use those skills in the classroom.
Welsh: Rydych yn llygad eich lle, Darren. Mae angen i ni sicrhau, os ydym yn dymuno cyflawni ein huchelgais ar gyfer addysg cyfrwng Cymraeg, ac yn wir, ar gyfer gwella'r broses o ddysgu'r Gymraeg mewn ysgolion cyfrwng Saesneg - oni bai bod gennym y gweithlu ar gael yn barod i wneud hynny. Fe fyddwch yn gwybod, fel y dywedais wrth Llyr Gruffydd, ein bod yn diwygio ein cynnig o ran hyfforddiant cychwynnol i athrawon. Mae yna gymhellion i bobl â sgiliau yn y Gymraeg ddod i mewn i'r proffesiwn addysgu, ac rydym yn darparu adnoddau i ganiatáu i athrawon sydd eisoes yn y proffesiwn ac sydd am ddatblygu eu sgiliau yn y Gymraeg fynd ar gyfnodau sabothol er mwyn gwneud hynny. Mae'r adborth rwyf wedi'i gael o'r cynllun hwnnw yn gadarnhaol iawn yn wir, ac mae angen i ni wneud mwy i annog athrawon i gymryd mantais o'r cyfnodau sabothol hynny er mwyn i ni allu cynyddu argaeledd sgiliau yn y Gymraeg yn y proffesiwn addysgu, a rhoi'r hyder iddynt ddefnyddio'r sgiliau hynny yn y dosbarth.
English: Diolch, Lywydd. Last week, 'The Sunday Times' published it's 'parent power' tables, including the top 400 state secondary schools across the UK weighted by GCSE and A-level results. Is the Cabinet Secretary happy that the top Welsh school in that ranking was one hundred and eighty-second?
Welsh: Diolch, Lywydd. Yr wythnos ddiwethaf, cyhoeddodd y 'Sunday Times' eu tablau 'parent power', gan gynnwys y 400 ysgol uwchradd wladol uchaf ledled y DU wedi eu pwysoli yn ôl canlyniadau TGAU a Safon Uwch. A yw Ysgrifennydd y Cabinet yn hapus mai'r ysgol uchaf yng Nghymru ar y rhestr honno oedd rhif cant wyth deg a dau?
English: What is important to me is the progress that Welsh schools are making. Members should note that, last year, Welsh GCSE results were exactly the same as those of their counterparts across the border in England. But I'm not content to just benchmark our education system with that across the border. I want to benchmark our system with that that is the best in the world. That's why we continue to work proactively with the OECD to ensure that the reforms that we are undertaking will allow us to reach those ambitions.
Welsh: Yr hyn sy'n bwysig i mi yw'r cynnydd y mae ysgolion Cymru yn ei wneud. Dylai Aelodau nodi bod canlyniadau TGAU disgyblion Cymru y llynedd yn union yr un fath â rhai eu cymheiriaid dros y ffin yn Lloegr. Ond nid wyf yn bodloni ar feincnodi ein system addysg yn ôl y system dros y ffin. Rwyf am feincnodi ein system yn ôl y goreuon yn y byd. Dyna pam ein bod yn parhau i weithio'n rhagweithiol gyda'r Sefydliad ar gyfer Cydweithrediad a Datblygiad Economaidd i sicrhau y bydd y diwygiadau rydym yn eu cyflawni yn ein galluogi i wireddu'r uchelgeisiau hynny.
English: I thank the Cabinet Secretary for her answer, and of course next year and afterwards we may not have the opportunity to make such comparisons across the border because the GCSE grading system is changing in England from A to G to 9 to 1, and Wales is not taking that path. As a parent seeking to compare primary schools, and standards across different schools, I've found that a much greater challenge in Wales than I did in England, because the key stage 2 results do not appear to be published in a comparable form that allows easy comparison between schools. Is that the intention of the Welsh Government, and would it not make sense to publish such data in an easily comparable form so as to elucidate rather than obfuscate the differences between schools?
Welsh: Diolch i Ysgrifennydd y Cabinet am ei hateb, ac wrth gwrs y flwyddyn nesaf ac wedi hynny mae'n bosibl na chawn gyfle i wneud cymariaethau o'r fath ar draws y ffin gan fod y system raddio TGAU yn newid yn Lloegr o A i G i 9 i 1, ac ni fydd Cymru yn dilyn y llwybr hwnnw. Fel rhiant sy'n ceisio cymharu ysgolion cynradd, a safonau ar draws ysgolion gwahanol, rwyf wedi gweld hynny'n llawer mwy o her yng Nghymru nag yn Lloegr, gan nad yw'n ymddangos bod canlyniadau cyfnod allweddol 2 yn cael eu cyhoeddi ar ffurf gymharol sy'n caniatáu i rywun gymharu ysgolion yn hawdd. Ai dyna yw bwriad Llywodraeth Cymru, ac oni fyddai'n gwneud synnwyr i gyhoeddi data o'r fath ar ffurf sy'n sicrhau ei fod yn hawdd ei gymharu er mwyn amlygu, yn hytrach na chymylu, y gwahaniaethau rhwng ysgolion?
English: Presiding Officer, the Member has come across from a system that believed in competition. The Welsh education system is based on a system of collaboration and co-operation. It is by working together in a self-improving school system that we will deliver the education that our children need. The data that are available at the end of primary school are primarily there to inform teachers both in the primary sector and the high schools that those children will move on to how best we can support those individual children to meet their full potential. It is not there as a stick to beat the profession and beat individual schools; it is there as a diagnostic tool to assist the teaching of individual children. There is a plethora of information available to Welsh parents on the My Local School website. It looks at a complete picture of the performance of our schools. Data around achievements is one important area, but the well-being of the school, the value added in the school and the ethos in the school are equally important to the parents that I meet and talk to.
Welsh: Lywydd, mae'r Aelod wedi dod draw yma o system a oedd yn credu mewn cystadleuaeth. Mae'r system addysg yng Nghymru yn seiliedig ar system o gydweithio a chydweithredu. Byddwn yn darparu'r addysg sydd ei hangen ar ein plant drwy weithio gyda'n gilydd mewn system hunanwella i ysgolion. Mae'r data sydd ar gael ar ddiwedd yr ysgol gynradd yno'n bennaf i roi gwybod i athrawon yn y sector cynradd a'r ysgolion uwchradd y bydd y plant hynny'n eu mynychu sut y gallwn fynd ati yn y ffordd orau i gefnogi'r plant unigol hynny i gyrraedd eu potensial llawn. Nid yw'r data yno i fod yn ffon i guro'r proffesiwn ac i guro ysgolion unigol; mae yno i fod yn offeryn diagnostig i gynorthwyo'r broses o addysgu plant unigol. Mae myrdd o wybodaeth ar gael i rieni Cymru ar wefan Fy Ysgol Leol. Mae'n edrych ar ddarlun cyflawn o berfformiad ein hysgolion. Mae data ynglŷn â chyflawniad yn un maes pwysig, ond mae lles yr ysgol, gwerth ychwanegol yr ysgol ac ethos yr ysgol yr un mor bwysig i'r rhieni rwy'n eu cyfarfod a siarad â hwy.
English: I note the Cabinet Secretary's response, but the complete record is not available. I would quite like to look at what the key stage 2 results are for different schools across Wales, and to compare what the trend is in that and what improvements there have been, and to make comparisons, appropriately adjusted, between schools, as would many other parents. The system is set up for her and for the profession, yet somehow parents are not judged capable of making sensible and appropriate comparisons. Of course collaboration is important, as well as competition, but what on earth is served by suppressing data that should be available to allow people to make proper comparisons? Can I also ask her, just before - because I'm not sure I'll get very much in response to that - ? When we move the GCSE results - . We're having a new curriculum, yet we've chosen not to move to the 9-1 grading they have in England. Is she not concerned that Welsh students - if not now, down the road - may suffer disadvantage? Because many will seek jobs in London or elsewhere in England and, as happens now with Scottish highers, quite often even at quite significant sized companies, those results are not necessarily well understood. After the passage of years, or perhaps decades, if in Wales we have students who are graded A-G, when they are graded 9-1 in England, is she confident that that will not be a disbenefit to Welsh students?
Welsh: Nodaf ymateb Ysgrifennydd y Cabinet, ond nid yw'r cofnod cyflawn ar gael. Fel llawer o rieni eraill, hoffwn edrych ar ganlyniadau cyfnod allweddol 2 gwahanol ysgolion ledled Cymru, a chymharu'r duedd yn hynny o beth a pha welliannau a wnaed, a gwneud cymariaethau, wedi eu haddasu'n briodol, rhwng ysgolion. Mae'r system wedi ei sefydlu ar ei chyfer hi ac ar gyfer y proffesiwn, ac eto, rywsut, ni ystyrir bod rhieni'n gallu gwneud cymariaethau synhwyrol a phriodol. Wrth gwrs, mae cydweithredu'n bwysig, yn ogystal â chystadleuaeth, ond pa ddaioni a ddaw drwy atal data a ddylai fod ar gael i alluogi pobl i wneud cymariaethau priodol? A gaf fi ofyn iddi hefyd, cyn - gan na chredaf y caf fawr o ymateb i hynny - ? Pan fyddwn yn symud y canlyniadau TGAU - . Rydym yn cael cwricwlwm newydd, ac eto rydym wedi dewis peidio â newid i'r system raddio 9-1 sydd ganddynt yn Lloegr. Onid yw'n pryderu y gallai myfyrwyr Cymru - os nad yn awr, yn nes ymlaen - fod dan anfantais? Oherwydd bydd llawer yn ceisio am swyddi yn Llundain neu yn rhywle arall yn Lloegr, ac fel sy'n digwydd yn awr gydag arholiadau Uwch yr Alban, mewn cwmnïau mwy o faint hyd yn oed, yn eithaf aml nid ydynt o reidrwydd yn deall y canlyniadau hynny. Ar ôl nifer o flynyddoedd, neu ddegawdau efallai, os yw ein myfyrwyr yng Nghymru yn cael eu graddio o A-G pan fyddant yn cael eu graddio o 9-1 yn Lloegr, a yw'n hyderus na fydd hynny'n anfantais i fyfyrwyr Cymru?